Diari Oficial de la Generalitat Valenciana


Sumari del DOGV 7640, del 21-10-2015 (2015/8151)

Notificació de la sentència dictada en el judici verbal número 2372/2012.
-------------------------------------------------------------------------

### Dades del document

Número de DOGV
:   7640

Data del DOGV
:   21-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8151


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 2372/2012. [2015/8151]  
Judici verbal 2372/2012  
Part demandant: Gas Natural Servicios SDG, SA.  
Part demandada: Pedro Manuel Costa Rodríguez.  
Sobre: altres verbals.  
En el judici a què es fa referència s'ha dictat la resolució que té el text que, literalment, com segueix:  
  
«Sentència número 92/2014  
Elx, 22 d'abril de 2014  
Vistes per Agustín Valero Macià, magistrat jutge del Jutjat de Primera Instància número 1 d'Elx i el seu partit, aquestes actuacions de judici verbal promogudes per la procuradora Elena Medina Cuadros, en nom i representació de Gas Natural Servicios SDG, SA, sota la direcció lletrada d'Adriana Altabert Pastor, contra Pedro Manuel Costa Rodríguez, declarat en rebel·lia, ha dictat, en nom del rei, la present sentència amb base en els següents:  
[...]  
Dispositiva  
Estime la demanda formulada per la procuradora Elena Medina Cuadros, en nom i representació de Gas Natural Servicios SDG, SA, contra Pedro Manuel Costa Rodríguez i:  
1. Declare la resolució del contracte de subministrament de gas subscrit per les parts per a l'habitatge siti al carrer Troneta, número 14, 4t, C, d'Elx.  
2. Autoritze l'entrada en l'habitatge de la comissió judicial amb els empleats de Gas Natural, per a realitzar la presa de lectura del comptador de gas instal·lat en l'interior de l'habitatge i suspendre'n el subministrament per mitjà de desconnexió i retirada del comptador.  
3. Condemne el demandat al pagament de 2.148 euros per factures meritades fins a l'última lectura efectuada, 14 de juny de 2012, més la quantitat que es determine en execució de sentència resultant de la facturació compresa entre l'última lectura facturada i la que resulte en el moment de la desconnexió.  
4. El principal objecte de condemna produirà l'interès legal computat des del dia 1 d'octubre de 2012.  
Impose les costes a la part demandada.  
Notifiqueu aquesta sentència a les parts i feu-los saber que, en contra, no hi pertoca cap recurs, ja que té el caràcter de ferma.  
Aquesta és la meua sentència, de la qual porteu un testimoniatge a les actuacions i incorporeu-ne l'original al llibre de sentències, que, jutjant definitivament en primera instància, pronuncie, mane i firme.  
Diligència. La sentència anterior ha sigut donada en el dia de hui pel magistrat jutge que la subscriu, i s'ha procedit, a continuació, a la notificació a les parts. En done fe».  
  
Atés que es desconeix el domicili o la residència actuals de la part executada, mitjançant la diligència d'ordenació del secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a la notificació de sentència a la part demandada.  
  
Elx, 21 de setembre de 2015.- El secretari judicial: Antonio Salar Andreu.